Document ID: /roh_data/filtered/fineweb-2-filterrobots_roh.jsonl.gz/53967

Davent da glindesdi scumonda la Confederaziun 10 substanzas ed ina gruppa da substanzas. I sa tracta d'uschenumnadas «drogas da designer» ch'han in effect narcotic e fan dependent. I na saja betg cler, tge effects che quellas hajan sin la sanadad, e quant fitg ch'ellas fetschian dependent, di l'institut svizzer per meds terapeutics.
Dapi il 2011 ha la Svizra scumandà 287 singulas substanzas e 15 gruppas da substanzas. Ils scumonds vegnan coordinads cun l'exteriur, per che la Svizra na daventia betg in lieu da commerzi da drogas da designer